प्रत्यक्ष विदेशी निवेश
किसी एक देश की कंपनी का दूसरे देश में किया गया निवेश प्रत्यक्ष विदेशी निवेश (फॉरेन डाइरेक्ट इन्वेस्टमेन्ट / एफडीआई) कहलाता है। ऐसे निवेश से निवेशकों को दूसरे देश की उस कंपनी के प्रबंधन में कुछ हिस्सा हासिल हो जाता है जिसमें उसका पैसा लगता है। आमतौर पर माना यह जाता है कि किसी निवेश को एफडीआई का दर्जा दिलाने के लिए कम-से-कम कंपनी में विदेशी निवेशक को 10 फीसदी शेयर खरीदना पड़ता है। इसके साथ उसे निवेश वाली कंपनी में मताधिकार भी हासिल करना पड़ता है।
इंडिया इंटरनेशनल एक्सचेंज
इंडिया इंटरनेशनल एक्सचेंज (INX) भारत का पहला अंतर्राष्ट्रीय स्टॉक एक्सचेंज है, जिसे 2017 में खोला गया था। यह गुजरात में अंतर्राष्ट्रीय वित्तीय सेवा केंद्र (IFSC), GIFT सिटी में स्थित है। यह बॉम्बे स्टॉक एक्सचेंज (BSE) की पूर्ण स्वामित्व वाली सहायक कंपनी है। आईएनएक्स की शुरुआती अध्यक्षता बीएसई के अन्य कर्मचारियों के साथ वी. बालासुब्रमण्यम् करेंगे।